Το **iOS 5** είναι η πέμπτη έκδοση του λειτουργικού συστήματος iOS της Apple και είναι διάδοχος του iOS 4. Το λειτουργικό σύστημα παρουσιάστηκε στο Παγκόσμιο Συνέδριο Προγραμματιστών της Apple (WWDC11) στις 6 Ιουνίου 2011 και κυκλοφόρησε στις 12 Οκτωβρίου 2011. Διαδέχτηκε από το iOS 6 στις 19 Σεπτεμβρίου 2012.

Το iOS 5 επανασχεδίασε τις γνωστοποιήσεις, προσθέτοντας προσωρινά μπάνερ που εμφανίζονται στο επάνω μέρος της οθόνης, ενώ εισήγαγε το Κέντρο Γνωστοποιήσεων, ένα κεντρικό σημείο όπου ο χρήστης μπορούσε να βρει όλες τις πρόσφατες ειδοποιήσεις. Το λειτουργικό σύστημα πρόσθεσε, επίσης, υποστήριξη για το iCloud, την υπηρεσία αποθήκευσης στο "σύννεφο" της Apple, για συγχρονισμό περιεχομένου και δεδομένων μεταξύ συσκευών που υποστηρίζουν την υπηρεσία. Επίσης, εισήγαγε και το iMessage, την υπηρεσία ανταλλαγής άμεσων μηνυμάτων της Apple. Για πρώτη φορά, οι χρήστες μπορούσαν να ανανεώσουν το λογισμικό της συσκευής μέσω Wi-Fi, χωρίς να είναι απαραίτητη η σύνδεση με iTunes μέσω υπολογιστή (Windows ή macOS). Το iOS 5 περιείχε επίσης, "βαθιά" ενοποίηση με το Twitter, εισήγαγε ειδικές χειρονομίες για το Multitasking στο iPad και πρόσθεσε μια συντόμευση στην οθόνη κλειδώματος για γρήγορη πρόσβαση στην κάμερα.

Το iOS 5 ήταν θύμα αρκετών αρνητικών κριτικών από χρήστες iPhone 4S, καθώς το λογισμικό δεν ήταν βελτιστοποιημένο για τη νέα συσκευή, με αποτέλεσμα να προκαλεί προβλήματα με τη διάρκεια ζωής της μπαταρίας, κάρτες SIM και τηλεφωνικές κλήσεις.

Ιστορία
-------

### Παρουσίαση και αρχική κυκλοφορία

Το iOS 5 παρουσιάστηκε στο Παγκόσμιο Συνέδριο Προγραμματιστών της Apple (WWDC11) στις 6 Ιουνίου 2011, με την πρώτη προέκδοση να είναι διαθέσιμη για τους προγραμματιστές αργότερα την ίδια μέρα.

Το iOS 5 κυκλοφόρησε για το ευρύ κοινό, στις 12 Οκτωβρίου 2011.

### Ενημερώσεις

#### 5.0.1 (9A405 – 9A406)

Το iOS 5.0.1 κυκλοφόρησε στις 10 Νοεμβρίου 2011, ως η πρώτη ενημέρωση του iOS 5. Η ενημέρωση περιείχε διορθώσεις για τα προβλήματα με τη μπαταρία.

Στις 12 Δεκεμβρίου 2011, το iOS 5.0.1 επανακυκλοφόρησε για το iPhone 4S, με διορθώσεις και για τα υπόλοιπα προβλήματα της συγκεκριμένης συσκευής.

#### 5.1 (9B176 / 9B179)

Το iOS 5.1 κυκλοφόρησε στις 8 Μαρτίου 2012. Περιείχε υποστήριξη για την ιαπωνική γλώσσα στο Siri, μια επανασχεδιασμένη εφαρμογή *Κάμερα* για το iPad και επιπλέον διορθώσεις για τα προβλήματα με τη μπαταρία.

#### 5.1.1 (9B206 – 9B208)

Το iOS 5.1.1 κυκλοφόρησε στις 7 Μαΐου 2012. Περιείχε βελτιώσεις για τις φωτογραφίες Υψηλού Δυναμικού Εύρους (HDR), διορθώσεις στο συγχρονισμό σελιδοδεικτών στο Safari καθώς και διορθώσεις προβλημάτων.

Στις 25 Μαΐου 2012, το iOS 5.1.1 κυκλοφόρησε και για το iPhone 4S.

Νέες εφαρμογές
--------------

* Η εφαρμογή *iPod* μετονομάζεται σε *Μουσική*.
* Υπομνήσεις
* Κιόσκι
* Siri (iPhone 4S ή νεότερο)

Χαρακτηριστικά συστήματος
-------------------------

### Γνωστοποιήσεις

Σε προηγούμενες εκδόσεις του iOS, οι γνωστοποιήσεις εμφανίζονταν στην οθόνη ως παράθυρα διαλόγου, διακόπτοντας την τρέχουσα δραστηριότητα. Στο iOS 5, οι γνωστοποιήσεις έχουν επανασχεδιαστεί και εμφανίζονται ως προσωρινά μπάνερ στο επάνω μέρος της οθόνης. Οι πρόσφατες γνωστοποιήσεις μπορούν να βρεθούν και στο "Κέντρο Γνωστοποιήσεων", στο οποίο οι χρήστες έχουν πρόσβαση, σαρώνοντας προς τα κάτω από το επάνω μέρος της οθόνης. Οι χρήστες που προτιμούν το παλιό σύστημα γνωστοποιήσεων, μπορούν να το κρατήσουν επιλέγοντας την αντίστοιχη επιλογή στις *Ρυθμίσεις*.

### iCloud

Το iOS 5 εισαγάγει το iCloud, την υπηρεσία αποθήκευσης σε cloud της Apple. Η νέα υπηρεσία επιτρέπει στους χρήστες να συγχρονίζουν τη μουσική, τις φωτογραφίες, τα βίντεο και τα δεδομένα των εφαρμογών τους σε όλες τις συσκευές τους που υποστηρίζουν το iCloud.

### Ασύρματες ενημερώσεις

Το iOS 5 επιτρέπει να γίνονται ασύρματα, οι ενημερώσεις του λειτουργικού συστήματος σε υποστηριζόμενες συσκευές, χωρίς να είναι απαραίτητη η σύνδεση με iTunes για να γίνει η συγκεκριμένη διαδικασία. Επιπλέον, πέρα από τις ενημερώσεις, πλέον γίνεται ασύρματα και η αρχική ενεργοποίηση της συσκευής.

### Ενοποίηση με το Twitter

Το iOS 5 περιλαμβάνει "βαθιά" ενοποίηση με το Twitter. Οι χρήστες μπορούν να συνδεθούν με τον Twitter λογαριασμό τους από το αντίστοιχο μενού στις *Ρυθμίσεις*. Tweet με φωτογραφίες μπορούν να δημοσιευθούν κατευθείαν μέσα από τις εφαρμογές *Κάμερα* και *Φωτογραφίες*, ενώ tweet διαφορετικού περιεχομένου μπορούν να γίνουν και μέσα από τις εφαρμογές *Safari*, *YouTube* και *Google Maps*.

### Multitasking

Το iOS 5 περιλαμβάνει ορισμένες χειρονομίες για multitasking στο iPad. Η νέα λειτουργία multitasking επιτρέπει στους χρήστες να πηγαίνουν από τη μία εφαρμογή στην άλλη, χωρίς να χρειάζεται να κάνουν διπλό κλικ στο Κουμπί Αφετηρίας ή να πηγαίνουν πρώτα στην Οθόνη Αφετηρίας. Οι νέες χειρονομίες ήταν διαθέσιμες μόνο στο iPad 2.

### Πληκτρολόγιο

Το πληκτρολόγιο του iPad μπορούσε να αποσυνδεθεί από το κάτω μέρος της οθόνης και στη συνέχεια να διαχωριστεί σε δύο μικρά κομμάτια, ένα στο αριστερό και ένα στο δεξί μέρος της οθόνης.

Χαρακτηριστικά εφαρμογών
------------------------

### Φωτογραφίες και Κάμερα

Η πρώτη έκδοση του iOS 5 επέτρεψε για πρώτη φορά, στην εφαρμογή *Κάμερα* να είναι εύκολα προσβάσιμη από την Οθόνη Κλειδώματος. Οι χρήστες έπρεπε να κάνουν διπλό κλικ στο Κουμπί Αφετηρίας, ένα εικονίδιο της κάμερας εμφανιζόταν δίπλα στο μήνυμα "Σύρετε για ξεκλείδωμα" και οι χρήστες μπορούσαν να το πατήσουν για να ανοίξουν την *Κάμερα*. Το iOS 5.1 άλλαξε μερικώς τη διαδικασία: αντί οι χρήστες να κάνουν διπλό κλικ στο Κουμπί Αφετηρίας, έπρεπε να σαρώνουν προς τα πάνω, έχοντας πατημένο το εικονίδιο της κάμερας. Για λόγους ασφαλείας, όταν η συσκευή είναι κλειδωμένη με συνθηματικό, η συγκεκριμένη μέθοδος για πρόσβαση στην *Κάμερα* επιτρέπει πρόσβαση μόνο σε αυτή και σε καμία άλλη εφαρμογή της συσκευής.

Επιπλέον, ο χρήστης μπορεί να τραβήξει φωτογραφία πατώντας το κουμπί για την αύξηση της έντασης του ήχου.

### Μηνύματα

Το iMessage, μια νέα υπηρεσία ανταλλαγής άμεσων μηνυμάτων ενσωματωμένη στην εφαρμογή *Μηνύματα* επέτρεπε σε οποιονδήποτε χρήστη με συσκευή που "τρέχει" iOS 5 να στέλνει τόσο μηνύματα κειμένου, όσο και μηνύματα πολυμέσων σε οποιονδήποτε άλλο με συσκευή iOS 5. Σε αντίθεση με τα SMS, μηνύματα που στέλνονται μέσω iMessage χρησιμοποιούν το ίντερνετ σε αντίθεση με τα κοινά μηνύματα μέσω κινητής τηλεφωνίας. Επίσης και πάλι σε αντίθεση με τα SMS, το iMessage δεν είναι συμβατό με συσκευές Android και BlackBerry. Τα iMessage συγχρονίζονται σε όλες τις συσκευές του χρήστη και στην εφαρμογή *Μηνύματα* έχουν μπλε χρώμα σε αντίθεση με τα απλά SMS που έχουν πράσινο.

### Mail

Η εφαρμογή *Mail* περιλαμβάνει υποστήριξη για μορφοποίηση κειμένου, καλύτερο έλεγχο για δημιουργία εσοχής κειμένου, τη δυνατότητα σήμανσης email καθώς και για τη δυνατότητα drag-and-drop διευθύνσεων μεταξύ των κενών "Προς", "Κοινοποίηση" και "Κρυφή Κοινοποίηση".

### Υπομνήσεις

Η εφαρμογή *Υπομνήσεις* επιτρέπει στους χρήστες να δημιουργούν λίστες με πράγματα που πρέπει να κάνουν, ενώ υπάρχει και δυνατότητα δημιουργίας γνωστοποιήσεων με βάση την ημερομηνία ή την τοποθεσία.

### Κιόσκι

Η εφαρμογή *Κιόσκι* δεν λειτουργεί ως αυτόνομη εφαρμογή, αλλά ως ειδικός φάκελος. Όταν ο χρήστης την "ανοίγει", εμφανίζονται τα εικονίδια από όλα τα περιοδικά και οι εφημερίδες στα οποία ο χρήστης είναι συνδρομητής. Τυχόν νέα τεύχη "κατεβάζονται" αυτόματα.

### Μουσική και Βίντεο

Στο iPhone, η εφαρμογή *iPod* αντικαταστάθηκε από τις δύο ξεχωριστές εφαρμογές *Μουσική* και *Βίντεο*.

Προβλήματα
----------

### Προβλήματα με την αρχική αναβάθμιση

Η αρχική κυκλοφορία του iOS 5, τον Οκτώβριο 2011, ανέδειξε σημαντικά προβλήματα με τη διαδικασία της αναβάθμισης, στα οποία περιλαμβάνονταν σφάλματα κατά τη διάρκεια της εγκατάστασης και υπερφόρτωση των server της Apple.

### Διάρκεια ζωής μπαταρίας στο iPhone 4S

Μετά από παράπονα χρηστών, η Apple επιβεβαίωσε επίσημα ότι το iOS 5 έχει επηρεάσει αρνητικά τη διάρκεια ζωής των μπαταριών ορισμένων iPhone 4S, ενώ δήλωσε πως το πρόβλημα θα διορθωθεί με επόμενη ενημέρωση λογισμικού. Το iOS 5.0.1 έλυσε το συγκεκριμένο πρόβλημα.

### Προβλήματα με το Wi-Fi

Τον Νοέμβριο 2011, το blog *Engadget* ανέφερε πως η ενημέρωση στο iOS 5, προκαλούσε απώλεια σήματος του Wi-Fi σε ορισμένους χρήστες. Η αναφορά, επίσης, έγραφε πως "Η πρόσφατη ενημέρωση iOS 5.0.1 σίγουρα δεν έχει διορθώσει ούτε αυτή το πρόβλημα", και αναρωτήθηκε αν τα προβλήματα είναι άσχετα μεταξύ τους ή αν είναι μέρος ενός μεγαλύτερου προβλήματος.

### Προβλήματα με κάρτες SIM

Ορισμένοι χρήστες iPhone 4S ανέφεραν προβλήματα με την κάρτα SIM, λαμβάνοντας μηνύματα σφάλματος από το λειτουργικό, όπως "Μη έγκυρη SIM". Η Apple κυκλοφόρησε μια δεύτερη έκδοση του iOS 5.0.1 για να διορθώσει το συγκεκριμένο πρόβλημα.

### Ηχώ κατά τη διάρκεια τηλεφωνικών κλήσεων

Ορισμένοι χρήστες iPhone 4S ανέφεραν την τυχαία εμφάνιση αντίλαλων κατά τη διάρκεια τηλεφωνικών κλήσεων που γίνονταν με τη χρήση ακουστικών, στην αρχική έκδοση του iOS 5. Ο άλλος συνομιλητής, ορισμένες φορές, δεν μπορούσε να ακούσει την συζήτηση λόγω του προβλήματος.

Υποστηριζόμενες συσκευές
------------------------

Με το iOS 5, η Apple σταμάτησε να υποστηρίζει το iPhone 3G και το iPod Touch (2η Γενιά).

|  |  |  |  |
| --- | --- | --- | --- |
| iPhone
* iPhone 3GS
* iPhone 4
* iPhone 4S

 | iPod Touch
* iPod Touch (3η Γενιά)
* iPod Touch (4η Γενιά)

 | iPad
* iPad (1η Γενιά)
* iPad 2
* iPad (3η Γενιά)

 | Apple TV
* Apple TV (2η Γενιά)
* Apple TV (3η Γενιά)

 |

Παραπομπές
----------

1. ↑  «Apple's iOS 6 release date: Start your downloads on Sept. 19» (στα αγγλικά). *CNET*. 2012-09-12.. Ανακτήθηκε στις 2018-04-10.
2. ↑  «Apple's iOS 5: all the details» (στα αγγλικά). *Engadget*.. Ανακτήθηκε στις 2018-04-10.
3. ↑  «iOS 5 announced: iMessage, Notification Center, and more; comes today for devs, this fall for everyone else». *The Verge*.. Ανακτήθηκε στις 2018-04-10.
4. ↑  «iOS 5 available now, makes the iPhone 4 feel completely new» (στα αγγλικά). *VentureBeat*. 2011-10-12.. Ανακτήθηκε στις 2018-04-10.
5. ↑  «iOS 5 To Be Released on October 12» (στα αγγλικά).. Ανακτήθηκε στις 2018-04-10.
6. ↑  «Apple Releases iOS 5.0.1 To Fix iOS 5 Battery Issues – TechCrunch». *techcrunch.com* (στα Αγγλικά). Ανακτήθηκε στις 10 Απριλίου 2018.
7. ↑  Gilbert, Jason (2012-03-07). «IOS 5.1 Update Released: Apple Announces New IOS Features At IPad Event» (στα αγγλικά). *Huffington Post*.. Ανακτήθηκε στις 2018-04-10.
8. ↑  «Apple Releases iOS 5.1.1 with HDR, AirPlay, and Safari Syncing Bug Fixes» (στα αγγλικά).. Ανακτήθηκε στις 2018-04-10.
9. ↑  «Apple releases iOS 5.1.1» (στα αγγλικά). *Macworld*.. Ανακτήθηκε στις 2018-04-10.
10. ↑  «First Look: iOS 5 notifications» (στα αγγλικά). *Macworld*.. Ανακτήθηκε στις 2018-04-11.
11. 1 2 3 4 5  «The 5 best features in Apple's iOS 5» (στα αγγλικά). *PCWorld*. Αρχειοθετήθηκε από το πρωτότυπο στις 2016-08-10.. Ανακτήθηκε στις 2018-04-11.
12. ↑  «iCloud to make official debut on October 12» (στα αγγλικά). *Macworld*.. Ανακτήθηκε στις 2018-04-11.
13. ↑  «Up close with iOS 5: Wireless syncing and updating» (στα αγγλικά). *Macworld*.. Ανακτήθηκε στις 2018-04-11.
14. ↑  «Up close with iOS 5: Twitter integration» (στα αγγλικά). *Macworld*.. Ανακτήθηκε στις 2018-04-11.
15. ↑  Grove, Jennifer Van. «Apple Blesses Twitter, Makes It the Social Network on iOS Devices» (στα αγγλικά). *Mashable*.. Ανακτήθηκε στις 2018-04-11.
16. ↑  «iOS 5 review» (στα αγγλικά). *Engadget*.. Ανακτήθηκε στις 2018-04-11.
17. 1 2 3  «iOS 5 review» (στα αγγλικά). *iMore*. 2011-10-12.. Ανακτήθηκε στις 2018-04-11.
18. 1 2  «Access the iPhone camera from the lock screen even quicker on iOS 5.1» (στα αγγλικά). *CNET*. 2012-03-08.. Ανακτήθηκε στις 2018-04-11.
19. ↑  Lynch, Jim (21 Οκτωβρίου 2011). «iOS 5 camera lock screen». *InfoWorld*. Αρχειοθετήθηκε από το πρωτότυπο στις 14 Φεβρουαρίου 2022. Ανακτήθηκε στις 17 Ιουνίου 2017.
20. 1 2  «iOS 5 Camera: Volume Shutter, Lock Screen, Remote Triggering» (στα αγγλικά).. Ανακτήθηκε στις 2018-04-11.
21. ↑  «Apple iOS 5 adds instant camera access from lock screen and shutter release to volume-up button» (στα αγγλικά). *Engadget*.. Ανακτήθηκε στις 2018-04-11.
22. ↑  «Up close with iOS 5: iMessage» (στα αγγλικά). *Macworld*.. Ανακτήθηκε στις 2018-04-11.
23. ↑  «Walkthrough of Apple's iMessage in iOS 5» (στα αγγλικά).. Ανακτήθηκε στις 2018-04-11.
24. ↑  «How to use the new Mail app in iOS 5» (στα αγγλικά). *CNET*. 2011-10-13.. Ανακτήθηκε στις 2018-04-11.
25. ↑  «Up close with iOS 5: Mail's changes» (στα αγγλικά). *Macworld*.. Ανακτήθηκε στις 2018-04-11.
26. ↑  «How to use the iOS 5 Reminders app» (στα αγγλικά). *CNET*. 2011-09-13.. Ανακτήθηκε στις 2018-04-11.
27. ↑  «Up close with iOS 5: Reminders» (στα αγγλικά). *Macworld*.. Ανακτήθηκε στις 2018-04-11.
28. ↑  «Up close with iOS 5: Newsstand» (στα αγγλικά). *Macworld*.. Ανακτήθηκε στις 2018-04-11.
29. ↑  team, Macworld. «Macworld Feature: iOS 5 - what you need to know» (στα αγγλικά). *Macworld UK*. Αρχειοθετήθηκε από το πρωτότυπο στις 2014-01-29.. Ανακτήθηκε στις 2018-04-11.
30. ↑  Panzarino, Matthew (2011-10-12). «iOS 5 Error 3200 or "internal error" update issues? Apple's servers are getting slammed.» (στα αγγλικά). *The Next Web*.. Ανακτήθηκε στις 2018-04-11.
31. ↑  «Updating To iOS 5 Has Been A Massive Headache». *Business Insider*.. Ανακτήθηκε στις 2018-04-11.
32. ↑  «iOS update woes prompt gnashing of teeth for Apple fans» (στα αγγλικά).. Ανακτήθηκε στις 2018-04-11.
33. ↑  «Apple: iPhone 4S battery issues due to iOS 5 bugs, update coming» (στα αγγλικά). *Ars Technica*.. Ανακτήθηκε στις 2018-04-11.
34. ↑  «Apple Confirms Battery Life Problems Are iOS 5 Related» (στα αγγλικά). *WIRED*.. Ανακτήθηκε στις 2018-04-11.
35. ↑  Parr, Ben. «Apple Fixes Critical iPhone Battery Issues With iOS 5.0.1» (στα αγγλικά). *Mashable*.. Ανακτήθηκε στις 2018-04-11.
36. ↑  «Thanks to iOS 5, some users lose WiFi connectivity» (στα αγγλικά). *Engadget*.. Ανακτήθηκε στις 2018-04-11.
37. ↑  «Users report SIM card issues with Apple's iPhone 4S and iOS 5.0.1». *AppleInsider* (στα Αγγλικά). Ανακτήθηκε στις 11 Απριλίου 2018.
38. ↑  «New iOS build meant to fix iPhone 4S SIM card issues». *AppleInsider* (στα Αγγλικά). Ανακτήθηκε στις 11 Απριλίου 2018.
39. ↑  Epstein, Zach (2011-11-01). «Audio echo bug plagues iPhone 4S owners during voice calls» (στα αγγλικά). *BGR*.. Ανακτήθηκε στις 2018-04-11.
40. ↑  «iPhone 4S owners complain of persistent echo» (στα αγγλικά). *CNET*. 2011-11-17.. Ανακτήθηκε στις 2018-04-11.
41. ↑  «Apple to Release iOS 5 October 12 – The Mac Observer». *www.macobserver.com* (στα Αγγλικά). Ανακτήθηκε στις 11 Απριλίου 2018.

Εξωτερικοί σύνδεσμοι
--------------------

* Επίσημη ιστοσελίδα στο Wayback Machine (αρχειοθετημένη στις 10 Σεπτεμβρίου 2012)

|  |  |  |
| --- | --- | --- |
| ΠροκάτοχοςiOS 4 | **iOS 5**Οκτώβριος 2011 | ΔιάδοχοςiOS 6 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λειτουργικά συστήματα Apple |
| --- |
|  |
| Προηγούμεναλειτουργικά | 
* Apple DOS
* ProDOS
* GS/OS
* Apple SOS
* Lisa OS
* MacWorks
* Mac OS Classic
* Newton OS
 | iOS logo |
|  |
| Τωρινάλειτουργικά | 

|  |  |
| --- | --- |
| iOS | 
* iPhone OS 1
* iPhone OS 2
* iPhone OS 3
* iOS 4
* iOS 5
* iOS 6
* iOS 7
* iOS 8
* iOS 9
* iOS 10
* iOS 11
* iOS 12
* iOS 13
* iOS 14
* iOS 15
* iOS 16
* iOS 17
 |
|  |
| iPadOS | 
* iPadOS 13
* iPadOS 14
* iPadOS 15
* iPadOS 16
* iPadOS 17
 |
|  |
| macOS | 
* Server 1.0
* Kodiak Public Beta
* Cheetah 10.0
* Puma 10.1
* Jaguar 10.2
* Panther 10.3
* Tiger 10.4
* Leopard 10.5
* Snow Leopard 10.6
* Lion 10.7
* Mountain Lion 10.8
* Mavericks 10.9
* Yosemite 10.10
* El Capitan 10.11
* Sierra 10.12
* High Sierra 10.13
* Mojave 10.14
* Catalina 10.15
* Big Sur 11.0
* Monterey 12.0
* Ventura 13.0
* Sonoma 14.0
 |
|  |
| Άλλα | 
* watchOS
* tvOS
* audioOS
* visionOS
 |

 |
|  |
| 
Κατηγορία Κατηγορία |

 |